கேள்வி: அப்புக்குட்டி பொதுவள் குறித்து விரிவாக சொல்லுங்கள்.
பதில்: கலாமண்டலம் அப்புக்குட்டி பொதுவள் (''Kalamandalam Appukutty Poduval'') இந்தியாவைச் சேர்ந்த ஒரு மத்தளம் கலைஞர் ஆவார். இசைப் பாடல்கள் இயற்றுபவராகப் புகழ் அடைந்தார். இசைக்கருவியின் அழகியல் கொட்டுகளால் பிரபலமடைந்தார் - இந்த இசைக் கொட்டுகள் கேரளம் கதகளி நடன நாடகமான கதகளிக்கு ஒரு முக்கிய தாள துணையாகும். பழம்பெரும் வெங்கிச்சன் சுவாமியின் சீடரான இவர், செண்டை கலாமண்டலம் கிருட்டிணன்குட்டி பொதுவளுடன் இணைந்து, அவர்களின் கலைநிகழ்ச்சியின் ஒலியியலில் புதிய முறைகளை ஏற்படுத்தினார். Kathakali Vijnanakosam (encyclopedia), page 305 திருச்சூர் மாவட்டத்தில் உள்ள கோயில் நகரமான திருவில்வமலை அப்புக்குட்டியின் சொந்த ஊராகும். திருவில்வல வெங்கிச்சன் சுவாமியிடம் மத்தளம் கற்றுக் கொண்டார். அப்புக்குட்டி தனது தாயக கல்வி நிலையமான கலாமண்டலம் மத்தள ஆசிரியராக நீண்ட காலம் பணியாற்றினார். இக்கல்லூரியில் பயின்ற பாலூர் அச்சுதன் நாயர், கலாமண்டலம் நாராயணன் நம்பீசன் (நம்பீசன் குட்டி), தாமோதரன் நாயர், ஈச்சர வாரியர், நெல்லுவாய நாராயணன் நாயர், கலாமண்டலம் சங்கர வாரியர், கப்லிங்கட்டு வாசுதேவன் நம்பூதிரி, இராமதாசு மற்றும் சசி ஆகியோர் இவரது குறிப்பிடத்தக்க சீடர்கள் ஆவர். அப்புக்குட்டி பொதுவள் 1986 ஆம் ஆண்டில் கலாமண்டலத்தில் இருந்து ஓய்வு பெற்றார். பின்னர் இவர் ஒற்றப்பாலம் கிழக்கே உள்ள சதானம் கதகளி அகாடமியில் ( காந்தி சேவா சதன் ) வருகை தரும் ஆசிரியராகப் பணிபுரிந்தார். 2000 ஆம் ஆண்டில் இவர் சங்கீத நாடக அகாதமி விருது பெற்றார் அப்புக்குட்டி பொதுவள் 2008 ஆம் ஆண்டு சனவரி மாதம் 27 ஆம் தேதியன்று தன்னுடைய 84 ஆவது வயதில் சிறிது காலமாக உடல்நிலை சரியில்லாமல் இருந்து இறந்தார்